Sekret (שיר של רונלה הייאטי)

"Sekret" (בעברית: "סוד") הוא סינגל שהוקלט על ידי הזמרת-יוצרת האלבנית רונלה הייאטי. השיר יצא לאור ב-3 בדצמבר 2021, וניצח במהדורה ה-60 של פסטיבלי אי קנגס – הקדם הלאומי של אלבניה לאירוויזיון 2022.

== על השיר ==
השיר נכתב והולחן על ידי הייאטי והופק על ידי מרקו פולו. "Sekret" הוא שיר פופ בשפה האלבנית, המשלב מוטיביים אתניים של התרבות האלבנית. מנגינתו כוללת מספר כלי נגינה מסורתיים.<ref name="Adams2"></ref> בינואר 2022 הצהירה הייאטי כי עתידה לצאת ל-"Sekret" גרסה חדשה, שמתאימה לתחרות הזמר של האירוויזיון. גרסה זו הופקה על ידי Diztortion ההולנדי בלונדון.<ref></ref>

== הוצאה לאור ==
"Sekret" יצא לאור באופן עצמאי כסינגל בפורמט דיגיטלי אל שירותי הסטרימינג השונים ב-2 בדצמבר 2021. ב-5 במרץ 2022 הופצה גרסתו החדשה של השיר כסינגל בפלטפורמות.<ref></ref> ב-4 במרץ פורסם בעמוד היוטיוב הרשמי של האירוויזיון הווידאו קליפ של השיר.<ref></ref><ref></ref> הקליפ שצולם בערים ג'ירוקסטרה, ויוסה ובייליס, על גדות נהר ויוסה. הוא שימש כמחווה לנחש המיתולגי ששוכנת בנהר ביסטריצה,<ref name="Dervishi"></ref><ref name="Euronews"></ref> ומטרתו הייתה לעלות את המודעות הציבורית ואת מאמצי השימור של נהר ויוסה, שבשנים האחרונות סובל מזיהום סביבתי.<ref name="Euronews"/>

== קידום ==
כדי לקדם את השיר הייאטי צפויה לבצע אותו במסיבות האירוויזיון באמסטרדם, ברצלונה, תל אביב-יפו ומדריד בין החודשים מרץ-אפריל 2022.<ref></ref><ref></ref><ref></ref> ב-5 במרץ היא הופיעה עם "Sekret" במשדר הגמר של הקדם הגרמני לאירוויזיון, Selecția Națională 2022.<ref></ref>

== לפני האירוויזיון ==

רשות השידור האלבנית, Radio Televizioni Shqiptar (RTSH), ארגנה את המהדורה ה-60 של פסטיבלי אי קנגס, הקדם האלבני לאירוויזיון 2022.<ref></ref> הוא כלל שני חצאי גמר ב-27 וב-28 בדצמבר, וגמר ב-29 בדצמבר 2021.<ref name="FiK1"></ref><ref name="FiK2"></ref> בנובמבר 2021 חשפה רשות השידור האלבנית כי הייאטי תשתתף באירוע.<ref></ref> עוד לפני התחרות הצהירה הייאטי מספר פעמים על רצונה לייצג את אלבניה בתחרות הזמר של האירוויזיון.<ref></ref> היא אף נחשבה במשך שנים רבות כמועמדת פוטנציאלית לזכייה בקדם על ידי כלי התקשורת במדינה.<ref></ref><ref></ref><ref></ref><ref></ref> ב ב-27 בדצמבר, בערב הראשון של הקדם, היא ביצעה את השיר בשידור חי, בדומה לשאר המתמודדים. בערב השני, שנערך למחרת, ביצעה הייאטי בשנית את "Sekret" בגרסה אקוסטית, לצד סאברי פייזולאהו. ב-29 בדצמבר היא עלתה על בימת הקדם, 12 בסדר ההופעות, והגיעה למקום הראשון.

== באירוויזיון ==
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022.<ref></ref> על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר.<ref name="Rules"></ref> ב-25 בינואר 2022 נקבע בהגרלת חצאי הגמר כי אלבניה תופיע בחלק הראשון של חצי הגמר הראשון.<ref></ref>

לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. אלבניה הופיעה ראשונה, לפני לטביה.<ref></ref> ב-10 במאי 2022 ביצעה הייאטי את "Sekret" על בימת חצי הגמר הראשון של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומה בחצי הגמר היה 12 עם 58 נקודות.

== מיקומי שיא ==

==קישורים חיצוניים==

== הערות שוליים ==

קטגוריה:שירי 2022
קטגוריה:סינגלים מ-2021
קטגוריה:סינגלים מ-2022
קטגוריה:שירי אירוויזיון 2022
קטגוריה:שירי אלבניה באירוויזיון
קטגוריה:שירים באלבנית
קטגוריה:שירים באנגלית
קטגוריה:שירים בספרדית